recursal/SuperWikiNEXT-32B huggingface dataset:
Ο **Φρειδερίκος** (*Friedrich von Hessen*, 1 Μαΐου 1868 - 28 Μαΐου 1940) ήταν πρίγκιπας και λάνδγραβος της Έσσης

Προερχόταν από τον Οίκο της Έσσης, από τον κλάδο Κάσσελ-Ρούμπενχαϊμ, και ήταν τιτουλάριος εκλέκτορας της Έσσης (1925-1940), βασιλιάς της Φινλανδίας (1918) και μετά τιτουλάριος βασιλιάς της (1918-40).

Βιογραφία
---------

Ο *Φρειδερίκος Κάρολος Λουδοβίκος Κωνσταντίνος* γεννήθηκε στο οικογενειακό μέγαρο Γκουτ Πάνκερ, στο Πλεν του Χόλσταϊν. Ήταν ο τρίτος γιος του Φρειδερίκου Γουλιέλμου Β΄ της Έσσης και της Άννας των Χοεντσόλλερν, κόρης του Καρόλου της Πρωσίας.

Στις 9 Οκτωβρίου 1918 το Κοινοβούλιο της Φινλανδίας τον εξέλεξε βασιλιά της χώρας και ένα στέμμα φτιάχτηκε για την περίσταση. Ένα μήνα μετά παραιτήθηκε ο Γουλιέλμος Β΄ της Γερμανίας και έληξαν οι μοναρχίες στη Γερμανία. Είναι η λήξη του Α΄ Παγκοσμίου Πολέμου. Ο Γουλιέλμος Β΄ ήταν αδελφός της Μαργαρίτας, συζύγου του Φρειδερίκου Καρόλου. Τότε επιφανείς Φινλανδοί θεώρησαν ακατάλληλη την επιλογή και πριν φθάσει στη Φινλανδία και αναλάβει βασιλιάς, η χώρα αποφάσισε στις 14 Δεκεμβρίου 1918 Δημοκρατικό καθεστώς· ο Φρειδερίκος Κάρολος το κατανόησε. Έμεινε τιτουλάριος βασιλιάς της ως το τέλος του.

Ο πατέρας του απεβίωσε το 1884 και τον διαδέχθηκε ο πρωτότοκος αδελφός του Φρειδερίκος Γουλιέλμος Γ΄, που όμως ετελεύτησε το 1888 αδόκητα. Τον διαδέχθηκε ο δευτερότοκος αδελφός του Αλέξανδρος Φρειδερίκος, που είχε ακουστική αναπηρία εκ γενετής, έτσι παραιτήθηκε το 1925 και τον διαδέχθηκε ο Φρειδερίκος Κάρολος ως τιτουλάριος εκλέκτορας της Έσσης.

Όταν ετοιμαζόταν για να ταξιδέψει στη Φινλανδία, ο πρωτότοκος γιος του Φίλιππος υπηρετούσε στο στρατό και ο δίδυμος με αυτόν Βόλφγκανγκ θα ακολουθούσε τον πατέρα του, μάλιστα μία Φινλανδή θα γινόταν σύζυγος τού Βόλφγκανγκ. Ο Φρειδερίκος Κάρολος φαίνεται να προόριζε τον Βόλφγκανγκ για διάδοχό του εκεί, αν και ήταν ο δευτερότοκος γιος του. Ωστόσο ο πρωτότοκος διαδέχεται τον πατέρα του σε όλα τα αξιώματα, έτσι τιτουλάριος βασιλιάς της Φινλανδίας θεωρείται ο Φίλιππος.

Οικογένεια
----------

Νυμφεύτηκε το 1893 τη Μαργαρίτα, κόρη του Φρειδερίκου Γ΄ της Γερμανίας, και είχε τέκνα:

* Φρειδερίκος Γουλιέλμος Σιγισμόνδος (1893 - 1916), απεβίωσε κατά τον Α΄ Παγκόσμιο Πόλεμο, στην εκστρατεία της Δοβρουτσάς.
* Μαξιμιλιανός Φρειδερίκος Γουλιέλμος Γεώργιος (1894 - 1914), απεβίωσε κατά τον Α΄ Παγκόσμιο Πόλεμο.
* Φίλιππος (1896 - 1980), τιτουλάριος εκλέκτορας της Έσσης.
* Βόλφγκανκ (1896 - 1989).
* Χριστόφορος (1901 - 1943), νυμφεύτηκε την Σοφία, κόρη του Ανδρέα της Ελλάδας.
* Ριχάρδος Γουλιέλμος Λεοπόλδος (1901 - 1969).

Πηγές
-----

* Large article on Helsingin Sanomat newspaper Αρχειοθετήθηκε 2016-03-03 στο Wayback Machine. about Friedrich Karl and his descendants, including the current "pretender" for the throne.
* Nash, Michael L (2012) The last King of Finland. Royalty Digest Quarterly, 2012 : 1

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 55029124
* LCCN: n2015012789
* ISNI: 0000 0000 1231 2571
* GND: 122424417
* SUDOC: 122094182

 |

 |
Ο όρος **διαφοροποίηση θώκων** ή **διαφοροποίηση οικοθέσεων** της οικολογίας, αναφέρεται στην διαδικασία κατά την οποία η φυσική επιλογή οδηγεί ανταγωνιζόμενα είδη σε υιοθέτηση διαφορετικών μοτίβων χρήσης πόρων ή αλλιώς διαφορετικούς θώκους. Αυτή η διαδικασία επιτρέπει σε δύο είδη τον διαχωρισμό συγκεκριμένων πόρων ώστε το ένα είδος να μην ανταγωνίζεται το άλλο όπως απαιτεί η αρχή του ανταγωνιστικού αποκλεισμού, έτσι επιτυγχάνεται η συνύπαρξη μέσω της διαφοροποίησης της πραγμάτωσης των οικολογικών θώκων τους. Η διαφοροποίηση θώκων ενδέχεται να μην συμβεί αν υπάρχει αρκετός γεωγραφικός ή οικολογικός χώρος ώστε να εκταθούν σε αυτόν οι οργανισμοί.

Η διαφοροποίηση θώκων είναι διεργασία η οποία συμβαίνει με αρκετούς διαφορετικούς τρόπους και σε ποικίλες χρονικές και χωρικές κλίμακες. Στις περισσότερες περιπτώσεις η διαφοροποίηση θώκων δημιουργεί σχέση ανάμεσα σε δύο είδη στην οποία ο τρέχων ανταγωνισμός είναι μικρός ή και ανύπαρκτος. Εξαιτίας αυτού, η παρουσία διαφοροποίησης θώκων μπορεί να είναι μεθοδολογικά δύσκολο να αποδειχθεί ή να αποδειχθεί η απουσία της. Η έλλειψη στοιχείων για τον τρέχων ή τον παρελθόντα ανταγωνισμό μπορεί να θολώσει τα όρια μεταξύ της περίπτωση δύο ανταγωνιστικών ειδών που διαφοροποιούν τους θώκους τους ώστε να είναι δυνατή η συμβίωση και αυτής δύο μη ανταγωνιστικών ειδών που καταλαμβάνουν παρόμοιους θώκους. Η διαφοροποίηση θώκων και ο ανταγωνισμός μεταξύ ειδών δεν μπορεί πάντα να θεωρείται ότι σχετίζονται.

Ένα παράδειγμα του διαχωρισμού πόρων είναι επτά είδη σαύρας του γένους *Anolis* στα τροπικά βροχοδάση, τα οποία έχουν κοινές διατροφικές ανάγκες, κυρίως έντομα. Αποφεύγουν τον ανταγωνισμό με το να καταλαμβάνουν διαφορετικούς τομείς του βροχοδάσους. Κάποιες ζουν στο στρώμα φύλλων του εδάφους ενώ άλλες στα σκιερά κλαδιά, αποφεύγοντας έτσι τον ανταγωνισμό για την τροφή σε αυτούς τους τομείς. Όλοι οι φυσικοί πόροι είναι αντικείμενα διαχωρισμού, όπως ο χώρος, η τροφή και οι θέσεις για φωλιές. Αυτό μειώνει τον ανταγωνισμός μεταξύ παρόμοιων ειδών.

Παραπομπές
----------

1. ↑  Sahney, S. Benton, M.J. and Ferry, P.A. (2010). «Links between global taxonomic diversity, ecological diversity and the expansion of vertebrates on land» (PDF). *Biology Letters* **6** (4): 544–7. doi:10.1098/rsbl.2009.1024. PMID 20106856. PMC 2936204. Αρχειοθετήθηκε από το πρωτότυπο στις 2015-11-06.. Ανακτήθηκε στις 2011-04-17.
Ο **Σάββας Πούμπουρας** (Αθήνα, 7 Δεκεμβρίου 1980) είναι Έλληνας παρουσιαστής, ραδιοφωνικός παραγωγός και επιχειρηματίας.

Βιογραφικό
----------

Γεννήθηκε στην Αθήνα το 1980 και μεγάλωσε στο Παγκράτι. Από το 2000 ξεκίνησε να δουλεύει σε κάποια διαφημιστικά σποτ ως character. Τότε συμμετείχε σε μία τηλεοπτική διαφήμιση εταιρίας συνδρομητικής τηλεόρασης υποδυόμενος έναν φίλαθλο βαμμένο στα χρώματα της εθνικής πανηγυρίζοντας για την νίκη της Ελλάδος στο Euro 2004.

Τις σεζόν 2008-2010 έκανε το τηλεοπτικό του ντεμπούτο στην πρωινή ψυχαγωγική εκπομπή της Ναταλίας Γερμανού στον ALPHA ως συμπαρουσιαστής. Το 2010 έλαβε μέρος στον πρώτο κύκλο του ελληνικού Dancing with the stars τερματίζοντας στην 6η θέση, ενώ συμμετείχε και στην καθημερινή σειρά του ΑΝΤ1 Κάρμα ως ηθοποιός. Στη συνέχεια παρουσίασε την εκπομπή με φάρσες Πλάκα κάνεις μαζί με τον Δημήτρη Βλάχο και το οικογενειακό reality με φάρσες *Οικογένεια της συμφοράς* στον ΑΝΤ1. Μεταξύ 2015-2019 συμμετείχε ως παρουσιαστής ή συμπαρουσιαστής σε διάφορες εκπομπές ή τηλεπαιχνδία, μεταξύ των οποίων ο δεύτερος κύκλος του reality επιβίωσης Nomads στον ΑΝΤ1.

Προσωπική Ζωή
-------------

Το 2011 ξεκίνησε τη σχέση του με την Αρετή Θεοχαρίδη. Το 2017 παντρεύτηκαν και στις 26 Δεκεμβρίου 2019 γεννήθηκε η κόρη τους, Κύνθια.

Μουσική
-------

Τον Ιούλιο του 2020 συμμετείχε και ερμήνευσε το παιδικό τραγούδι του Hippoβρύχιου με τίτλο "Μαγιό" όπου κυκλοφορεί σε όλες τις ψηφιακές πλατφόρμες και στο Youtube.

Παραπομπές
----------

1. ↑  Προκόπης, Γιάννης (4 Ιουλίου 2019). «Σάββας Πούμπουρας: Περιγράφει πως συμμετείχε στη διαφήμιση που του άλλαξε για πάντα τη ζωή». FThis. Ανακτήθηκε στις 5 Ιουλίου 2019.
Η **Νάσιοναλ Λιγκ Νορθ** (αγγλικά: *Conference North*, πρώην Κόνφερενς Νορθ αγγλικά: *Conference North*) γνωστή και ως *Vanarama National League North* για εμπορικούς λόγους, είναι μία κατηγορία της διοργάνωσης Νάσιοναλ Λιγκ στην Αγγλία και βρίσκεται (μαζί με τη Νάσιοναλ Λιγκ Σάουθ) ένα επίπεδο κάτω από την κατηγορία Νάσιοναλ Λιγκ. Είναι στο βήμα 2 (step 2) του Νάσιοναλ Λιγκ Σίστεμ (NLS) και στο επίπεδο 6 του αγγλικού συστήματος ποδοσφαιρικών πρωταθλημάτων. Αποτελείται από ομάδες που βρίσκονται στο βόρειο τμήμα της Αγγλίας, στο Μίντλαντ και τη Βόρεια Ουαλία.

Η ομάδα με τη μεγαλύτερη θητεία που αγωνίζεται αυτή τη στιγμή στο National League North είναι η Gloucester City, καθώς ήταν στην National League North από τη σεζόν 2009–10.

Παραπομπές
----------

1. ↑  «BBC Sport - Football Conference to be renamed as National League». *BBC Sport*. Ανακτήθηκε στις 11 Μαΐου 2015.

Εξωτερικοί σύνδεσμοι
--------------------

* Επίσημη ιστοσελίδα


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Conference North  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Αντούν Μιχάνοβιτς
 Οδός Αντούν Μιχάνοβιτς στο κέντρο του Ζάγκρεμπ.
Ο **Αντούν Μιχάνοβιτς** (10 Ιουνίου 1796 - 14 Νοεμβρίου 1861) ήταν Κροάτης ποιητής και στιχουργός, πιο διάσημος για τη σύνταξη του εθνικού ύμνου της Κροατίας, ο οποίος μελοποιήθηκε από τον Γιόσιφ Ρούνιανιν και υιοθετήθηκε το 1891. Το Κλάντζεκ, η γενέτειρά του, κρατά ένα μνημείο για αυτόν και μία έκθεση των έργων του.

Ο Μιχάνοβιτς σπούδασε νομικά και εργάστηκε ως στρατιωτικός δικαστής. Αφού ασχολήθηκε με τη διπλωματία, ήταν ο Αυστριακός πρόξενος στο Βελιγράδι, τη Θεσσαλονίκη, τη Σμύρνη, την Κωνσταντινούπολη και το Βουκουρέστι. Αποσύρθηκε το 1858 ως υπουργικός σύμβουλος και έζησε στο Νόβι Ντόρι μέχρι το θάνατό του.

Το ποίημα που θα γινόταν ο Κροατικός ύμνος ήταν το *Horvatska domovina*. Δημοσιεύθηκε για πρώτη φορά στο πολιτιστικό περιοδικό *Danica ilirska*, Νο. 10, επιμελημένο από τον Λιούντεβιτ Γκάι, το 1835. Ο ίδιος ο ύμνος θα γίνει γνωστός ως *Lijepa naša* (*Όμορφη πατρίδα*), καθώς αυτές είναι οι δύο πρώτες λέξεις του ποιήματος.

Ο Μιχάνοβιτς έγραψε επίσης ένα μικρό αλλά σημαντικό βιβλίο, το *Rěč domovini o hasnovitosti pisanja vu domorodnom jeziku* (Λόγος για την πατρίδα για τα οφέλη από το γράψιμο στη μητρική γλώσσα), που δημοσιεύτηκε στη Βιέννη το 1815. Οι ιδέες σε αυτό το βιβλίο έγιναν ένα από τα θεμέλια του Ιλιριανού Κινήματος.

Παραπομπές
----------

1. 1 2  *International Music Score Library Project*. Category:Mihanović,\_Antun. Ανακτήθηκε στις 9  Οκτωβρίου 2017.
2. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. 12120792f.
3. ↑  «Mihanović, Anton» (Γερμανικά) σελ. 259.
4. ↑  *Τσεχική Εθνική Βάση Δεδομένων Καθιερωμένων Όρων*. xx0176220. Ανακτήθηκε στις 1  Μαρτίου 2022.
5. ↑  *Τσεχική Εθνική Βάση Δεδομένων Καθιερωμένων Όρων*. xx0176220. Ανακτήθηκε στις 16  Δεκεμβρίου 2022.

Εξωτερικοί σύνδεσμοι
--------------------

* Σύντομη βιογραφία
* Μιχάνοβιτς- συγγραφέας των στίχων για τον κροατικό εθνικό ύμνο *Our Beautiful Homeland* (*Lijepa nasa domovino* )
* Μέρος της ζωής του ο Μιχάνοβιτς πέρασε κοντά στην πόλη Klanjec Αρχειοθετήθηκε 2021-04-26 στο Wayback Machine.
* Ο κροατικός εθνικός ύμνος γράφτηκε από τον Μιχάνοβιτς

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 24633929
* LCCN: no98090490
* ISNI: 0000 0000 4048 5875
* GND: 121489809
* SUDOC: 101677413
* BNF: cb12120792f (data)
* BIBSYS: 14002603
* MusicBrainz: bc14b5a8-57e8-43b3-a02d-67116d205b57
* NKC: xx0176220

 |

 |
Ο **Αχμέτ Μοχάμετ Μαχαμούντ Σιλάνγιο** (Ahmed Mohamed Mahamoud "Silanyo", σομαλικά: *Axmed Maxamed Maxamuud "Siilaanyo"*}}, αραβικά: احمد محمد محمود سيلانيو) είναι Σομαλός πολιτικός και πρόεδρος του Κόμματος Ειρήνης, Ενότητας και Ανάπτυξης (Kulmiye). Εξελέγη πρόεδρος του μη αναγνωρισμένου κράτους Σομαλιλάνδη το 2010 και κυβέρνησε ως το 2017. Το κράτος διεκδικείται εξ ολοκλήρου από τη Σομαλία.

Πρώτα χρόνια
------------

Ο Σιλάνγιο προέρχεται από την σημαντική φατρία Ισαάκ του υποφύλου Χαμπάρ Τζέκλο. Από το 1946 ως το 1957 παρακολούθησε μαθήματα σε σχολεία δευτεροβάθμιας εκπαίδευσης στις πόλεις Σικχ και Αμούντ στα βορειοδυτικά της Σομαλίας. Την περίοδο 1958-1960 πέτυχε στις εξετάσεις για το GCE στο Λονδίνο και εν συνεχεία φοίτησε στο κολέγιο του πανεπιστημίου του Μάντσεστερ, από όπου απέκτησε τιμητικό πτυχίο Μπάτσελορ στα Οικονομικά (1960-63). Ολοκλήρωσε τις μεταπτυχιακές του σπουδές στις οικονομικές επιστήμες στο ίδιο πανεπιστήμιο, το 1966.

Πολιτική καριέρα
----------------

Υπηρέτησε ως υπάλληλος στο υπουργείο σχεδιασμού και συντονισμού στο Μογκαντίσου την περίοδο από το 1965 ως το 1969. Εν συνεχεία χρημάτισε υπουργός στο εν λόγω χαρτοφυλάκιο (1969-1973), υπουργός εμπορίου (1973-1978 και1980-1982), καθώς επίσης και επικεφαλής της Εθνικής Οικονομικής Επιτροπής (1978-1980). Ήταν επίσης ο μακροβιότερος πρόεδρος του Σομαλικού Εθνικού Κινήματος, στο παράρτημα του Ηνωμένου Βασιλείου, από το 1982 ως το 1990. Το 1993 έγινε μέλος της Βουλής των Αντιπροσώπων της Σομαλιλάνδης, αξίωμα που διατήρησε ως το 1997. Ακολούθησε η θητεία του στο υπουργείο οικονομικών για την περιοχή της Σομαλιλάνδης (1997-1999), διάστημα κατά το οποίο ξεκίνησε την εφαρμογή μεταρρυθμίσεων για την οικονομία. Το 1999 και για έναν χρόνο εργάστηκε ως υπουργός σχεδιασμού και συντονισμού, για να παραιτηθεί το 2001.

Πρόεδρος της Σομαλιλάνδης
-------------------------

Ο Σιλάνγιο διεκδίκησε το προεδρικό αξίωμα με την αντιπολίτευση και έλαβε μέρος στις προεδρικές εκλογές που διεξήχθησαν στις 26 Ιουνίου 2010. Εξελέγη πρόεδρος με ποσοστό 49,94 % των ψήφων. Ο έως τότε πρόεδρος, Νταχίρ Ριγιάλε Καχίν, είχε λάβει 33%. Ο Σιλάνγιο ορκίστηκε πρόεδρος στις 26 Ιουλίου 2010. Παρέμεινε πρόεδρος ως τις 13 Δεκεμβρίου 2017, οπότε τον διαδέχθηκε ο Μιουζ Μπίχι Αμπντί.

Παραπομπές
----------

1. ↑  www.somalilandsun.com/somaliland-president-silanyo-visits-liverpool/.
2. ↑  www.thenewhumanitarian.org/report/86169/somalia-who%E2%80%99s-who-somaliland-politics.
3. ↑  Ανακτήθηκε στις 11  Ιανουαρίου 2023.
4. ↑  Nololeed, Taariikh (Ιανουάριος 2003). «Ahmed Silanyo: CV». Kumilye Party. Αρχειοθετήθηκε από το πρωτότυπο στις 2007-07-26.. Ανακτήθηκε στις 5-7-2007.
5. ↑  «Opposition leader elected Somaliland president». AFP. Google News. Αρχειοθετήθηκε από το πρωτότυπο στις 2012-05-25.. Ανακτήθηκε στις 1-7-2010.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Ahmed M. Mahamoud Silanyo  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **ισθμός του Σουέζ** είναι λωρίδα γης 125 χιλιομέτρων που βρίσκεται μεταξύ της Μεσογείου και της Ερυθράς Θάλασσας, και είναι το σύνορο ανάμεσα στις ηπείρους της Αφρικής και της Ασίας. Επίσης το διανύει το ρήγμα του Σουέζ, διαιρώντας την ηπειρωτική χώρα της Αιγύπτου και της Αφρικής από την Χερσόνησο του Σινά. Βρίσκεται μέσα στη χώρα της Αιγύπτου και από γεωγραφική άποψη συνδέει τη Μεσόγειο και την Ερυθρά Θάλασσα. Όπως και πολλοί άλλοι ισθμοί, πρόκειται για μια τοποθεσία με πραγματική στρατηγική και ιστορικής αξία, κυρίως με την παρουσία της Διώρυγας του Σουέζ.

Δείτε επίσης
------------

* Χερσόνησος του Σινά

Παραπομπές
----------

1. ↑  "Suez Canal." Encyclopædia Britannica. Accessed April 2014.
2. ↑  Hughes, William (1908). *The advanced class-book of modern geography, by W. Hughes and J.F. Williams. By W. Hughes* (στα Αγγλικά). σελ. 332.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh2009007479
* SUDOC: 153288078
* BNF: cb16919933c (data)

 |

 |
Η **Μπατέιβια** (αγγλ. *Batavia*) είναι πόλη των Ηνωμένων Πολιτειών Αμερικής στην πολιτεία Ιλινόι, στην ευρεία Μητροπολιτική περιοχή του Σικάγου. Η έκτασή της απλώνεται σε δύο διαφορετικές κομητείες: την Κομητεία Κέιν (κυρίως) και την Κομητεία Ντυπέιτζ Ο πληθυσμός της πόλεως στην απογραφή του 2020 ήταν 26.098 κάτοικοι, αυξημένος κατά 0,2% σε σχέση με την προηγούμενη απογραφή.

Η πόλη ιδρύθηκε το 1833 από τον Κρίστοφερ Πέυν και την οικογένειά του, και είναι η παλαιότερη πόλη στην Κομητεία Κέιν. Η αρχική ονομασία της ήταν Μπιγκ Γουντς, ώσπου το 1840 μετονομάσθηκε από τον δικαστή και πρώην βουλευτή Άιζακ Γουίλσον προς τιμή της πόλεως Μπατέιβια της πολιτείας της Νέας Υόρκης, όπου ζούσε προηγουμένως. Το δεύτερο μισό του 19ου αιώνα η Μπατέιβια έγινε η έδρα 6 εταιρειών κατασκευής αμερικανικού τύπου ανεμόμυλων, οπότε απέκτησε την προσωνυμία «Πόλη των ανεμόμυλων (*The Windmill City*) Στα ανατολικά όρια της πόλεως κατασκευάσθηκε τη δεκαετία του 1960 το Fermilab (Εθνικό Κέντρο Επιταχυντων «Φέρμι», *Fermi National Accelerator Laboratory*), από τα κορυφαία διεθνώς κέντρα φυσικής υψηλών ενεργειών, όπου ανιχνεύθηκαν για πρώτη φορά τα δύο από τα 6 κουάρκ που υπάρχουν. 

Τα επιφανειακά ίχνη των (υπόγειων) επιταχυντών του Fermilab όπως φαίνονται από την πλευρά του οικισμού της Μπατέιβια. Μέχρι το 2008 το Tevatron (αντιστοιχεί στον πέρα δακτύλιο) ήταν ο ισχυρότερος επιταχυντής σωματιδίων στον κόσμο.

Παραπομπές
----------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 9038. Ανακτήθηκε στις 6  Αυγούστου 2018.
2. ↑  United States Census Bureau: «2016 U.S. Gazetteer Files» (Αγγλικά) United States Census Bureau. Ουάσινγκτον. 2016.
3. ↑  United States Census Bureau: «2010 U.S. Gazetteer Files» (Αγγλικά) United States Census Bureau. Ουάσινγκτον. 2010. Ανακτήθηκε στις 9  Ιουλίου 2020.
4. ↑  *Απογραφές των Ηνωμένων Πολιτειών 2020*. data.census.gov/cedsci/table?t=Populations+and+People&g=0100000US%2C%241600000&y=2020. Ανακτήθηκε στις 1  Ιανουαρίου 2022.
5. ↑  «Batavia city, Illinois». *United States Census Bureau*. Ανακτήθηκε στις 15 Απριλίου 2022.
6. 1 2  Schielke, Jeffery (2010). «Batavia History: Our Town». City of Batavia. Αρχειοθετήθηκε από το πρωτότυπο στις 17 Οκτωβρίου 2010. Ανακτήθηκε στις 8 Φεβρουαρίου 2010.

Εξωτερικοί σύνδεσμοι
--------------------

* Επίσημος ιστότοπος του δήμου

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 248705436
* LCCN: n80079571
* GND: 4390419-1

 |

 |
Συντεταγμένες: 19°0′S 34°45′E﻿ / ﻿19.000°S 34.750°E﻿ / -19.000; 34.750

Η **Σοφάλα** (πορτογαλικά: Sofala) είναι μια επαρχία της Μοζαμβίκης. Η επαρχία περιλαμβάνει την Μπέιρα, η οποία είναι και η δεύτερη μεγαλύτερη πόλη της Μοζαμβίκης. Είναι η τρίτη μεγαλύτερη επαρχία της Μοζαμβίκης με συνολικό πληθυσμό 1.676.131 κατοίκων (απογραφή 2006). Έχει έκταση 68,018 χιλιόμετρα.

Γεωγραφία
---------

Η Σοφάλα είναι η όγδωη μεγαλύτερη επαρχία της Μοζαμβίκης συνολική έκταση 68,018 χιλιόμετρα. Βρίσκεται κεντροανατολικά της Μοζαμβίκης. Συνορεύει στα νότια με την Επαρχία Ινιαμπάνε, στα δυτικά με την Επαρχία Μανίκα, στα βορειοανατολικά και βορειοδυτικά με την Επαρχία Τέτε και στα νοτιοανατολικά με την Επαρχία Ζαμβεζία. Στα ανατολικά βρέχεται από τον Ινδικό ωκεανό.

Δημογραφία
----------

Σύμφωνα με την απογραφή του 2006 η Σοφάλα έχει πληθυσμό
1.676.131 κατοίκων. Είναι η τρίτη μεγαλύτερη επαρχία στη Μοζαμβίκη (μετά τη Ζαμβεζία και τη Ναμπούλα).

Διοικητική διαίρεση
-------------------

Η Σοφάλα διαιρείται σε 12 συνοικίες:

| Συνοικία | Πρωτεύουσα | Πορτογαλικά |
| --- | --- | --- |
| Συνοικία Γκορονγκόσα | Γκορονγκόσα | Gorongosa |
| Συνοικία Κάια | Κάια | Caia |
| Συνοικία Μαρινγκέ | Μαρινγκέ | Maringué |
| Συνοικία Μαρρομέου | Μαρρομέου | Marromeu |
| Συνοικία Μουάνζα | Μουάνζα | Muanza |
| Συνοικία Μπούζι | Μπούζι | Buzi |
| Συνοικία Ναματάντα | Ναματάντα | Nhamatanda |
| Συνοικία Ντόντο | Ντόντο | Dondo |
| Συνοικία Τσέμπα | Τσέμπα | Chemba |
| Συνοικία Τσερινγκόμα | Τσερινγκόμα | Cheringoma |
| Συνοικία Τσιμπαμπάβα | Τσιμπαμπάβα | Chibabava |

Πόλεις
------

Η μεγαλύτερη πόλη στην επαρχία Σοφάλα είναι η Μπέιρα. Άλλες πόλεις είναι η Γκορονγκόσα, η Κάια, η Μαρινγκέ, η Ματσάνγκα, η Μορομέου, η Μουάνζα, η Μπούζι, η Ναματάντα, η Ντόντο, η Τσένγκα, η Τσερινγκόμα και η Τσιμπαμπάβα.

Δείτε επίσης
------------

* Επαρχίες της Μοζαμβίκης

Παραπομπές
----------

1. ↑  «Πληθυσμός Μοζαμβίκης 2006 ανά επαρχία». *Instituto Nacional de Estatística*. Αρχειοθετήθηκε από το πρωτότυπο στις 24 Νοεμβρίου 2007. Ανακτήθηκε στις 15 Ιουνίου 2008.

Εξωτερικοί σύνδεσμοι
--------------------

* (Πορτογαλικά)Province of Sofala official site

|  |  |  |  |  |
| --- | --- | --- | --- | --- |
| 

| π • σ • ε
Επαρχίες της Μοζαμβίκης |
| --- |
|  |
|  | 
* Κάμπο Ντελγκάντο
* Γάζα
* Ινιαμπάνε (Επαρχία)
* Επαρχία Μανίκα
* Επαρχία Μαπούτο
* Επαρχία Ναμπούλα
* Επαρχία Νιάσα
* Επαρχία Σοφάλα
* Επαρχία Τέτε
* Επαρχία Ζαμβεζία
 |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Επαρχία Σοφάλα |
| --- |
|  |
| 
Πρωτεύουσα: Μπέιρα |
|  |
| 
* Γκορονγκόσα
* Κάια
* Μαρινγκέ
* Ματσάνγκα
* Μορομέου
* Μουάνζα
* Μπούζι
* Ναματάντα
* Ντόντο
* Τσένγκα
* Τσερινγκόμα
* Τσιμπαμπάβα
 |

 |
| Φράγκο CFP |
| --- |
| Χώρα: |  Γαλλική Πολυνησία Νέα Καληδονία Νέα Καληδονία  Ουαλίς και Φουτουνά Ουαλίς και Φουτουνά  |
| Υποδιαίρεση: | 100 σαντίμ (centimes) |
| Κωδικός ISO 4217: | XPF |
| Συντομογρ.: | ₣ |

Το **Φράγκο CFP** (**CFP franc**, στην καθομιλουμένη απλώς το φράγκο) είναι το νόμισμα που χρησιμοποιείται στα γαλλικά υπερπόντια εδάφη στον Ειρηνικό. Συγκεκριμένα, το εν λόγω νόμισμα χρησιμοποιούν η Γαλλική Πολυνησία, η Νέα Καληδονία και η Ουώλλις και Φουτούνα. Τα αρχικά *CFP* σήμαιναν στην αρχή *Colonies françaises du Pacifique* ("Γαλλικές αποικίες του Ειρηνικού") όμως σήμερα επίσημα σημαίνουν *Change Franc Pacifique* ("Φράγκο Συναλλάγματος του Ειρηνικού"). Ο κωδικός ISO 4217 για το νόμισμα είναι το *XPF*.

Ιστορία
-------

Το φράγκο CFP δημιουργήθηκε το Δεκέμβριο του 1945, την ίδια περίοδο με το Φράγκο CFA. Όταν η Γαλλία επικύρωσε τη συμφωνία Μπρέτον Γουντς, το γαλλικό φράγκο υποτιμήθηκε από τα 200 φράγκα για μία αγγλική λίρα σε 480 φράγκα για 1 λίρα. Έτσι δημιουργήθηκαν νέα νομίσματα στις γαλλικές αποικίες. Το φράγκο CFP δεν υποτιμήθηκε και η ισότιμία του με το γαλλικό φράγκο ήταν αρχικά τα 2,4 γαλλικά φράγκα = 1 φράγκο CFP. Το 1949 η ισοτιμία έγινε 5,5 γαλλικά φράγκα= 1 φράγκο CFP. Η ισοτιμία φράγκου Γαλλίας και φράγκου CFP ήταν:

| Ημερομηνία κυκλοφορίας | Αξία φράγκου CFP σε γαλλικά φράγκα |
| --- | --- |
| 26 Δεκεμβρίου 1945 | 2,4 |
| 26 Ιανουαρίου 1948 | 4,32 |
| 18 Οκτωβρίου 1948 | 5,31 |
| 27 Απριλίου 1949 | 5,485 |
| 20 Σεπτεμβρίου 1949 | 5,5 |

Το 1960 εισήχθη το νέο γαλλικό φράγκο στη Γαλλία, το οποίο είχε ίδια αξία όση είχαν και 100 παλιά. Η ισοτιμία φράγκου και φράγκου CFP έγινε τώρα 0,055 γαλλικά φράγκα = 1 φράγκο CFP.

Αρχικά το φράγκο του Ειρηνικού είχε εισαχθεί σε ξεχωριστή μορφή στη Γαλλική Πολυνησία, Νέα Καληδονία και στις Νέες Εβρίδες. Η Ουώλλις και Φουτούνα χρησιμοποιεί το νέο φράγκο της Νέας Καληδονίας. Το 1969 το φράγκο των Νέων Εβρίδων διαχωρίστηκε από το φράγκο CFP και τελικά αντικαταστάθηκε από το βάτου το 1982. 

Από την 1 Ιανουαρίου 1999, το CFP έχει "κλειδωμένη" ισοτιμία με το ευρώ στα 1000 φράγκα CFP = 8,38 ευρώ.

Διάταγμα της 15ης Σεπτεμβρίου 2021, το οποίο τέθηκε σε ισχύ στις 26 Φεβρουαρίου 2022, ορίζει το όνομα CFP franc ως «φράγκο των γαλλικών κοινοτήτων του Ειρηνικού»..

Κέρματα
-------

Το 1949 άρχισαν να βγάζουν κέρματα η Νέα Καληδονία και η τότε Γαλλική Ωκεανία, σήμερα Γαλλική Πολυνησία.

Χαρτονομίσματα
--------------

Τα πρώτα τραπεζογραμμάτια άρχισαν να τυπώνονται στις Νέες Εβρίδες το 1965 και στη Νέα Καληδονία και Γαλλική Πολυνησία το 1969. Το 1985 έκανε την εμφάνισή του ένα νέο χαρτονόμισμα, αυτό των 10.000 φράγκων. Την περίοδο 1992-1996, κυκλοφόρησαν και τραπεζογραμμάτια των 500, 1000 και 5.000 φράγκων.

Το συνολικό σχέδιο δεν έχει αλλάξει από το 1969.

Τάρα
----

Προτού καθιερωθεί το νόμισμα στις χώρες αυτές του Ειρηνικού, για τις συναλλαγές χρησιμοποιείται και το Πέσος της Χιλής. Στα αγγλικά είναι γνωστό ως 1 δολάριο. Η λέξη δολάριο έγινε *τάρα* (tārā) και αυτός ο ανεπίσημος όρος ισοδυναμεί με 5 κέρματα.

Εξωτερικοί σύνδεσμοι
--------------------

* Ανακαλύψτε τα γαλλικά εδάφη στον Ειρηνικό
UTC−12: Μπλε (Δεκέμβριος), Πορτοκαλί (Ιούνιος), Κίτρινο (όλο τον χρόνο), Μπλε - Θαλάσσιες εκτάσεις
**UTC−12:00** είναι η ζώνη ώρας που αφαιρεί μισή μέρα (12 ώρες) από τον Συγχρονισμένο Παγκόσμιο Χρόνο (UTC).

Ως σταθερή ώρα (όλο τον χρόνο)
------------------------------

### Ωκεανία

* Ηνωμένες Πολιτείες Αμερικής
	+ Νήσος Μπαίηκερ και Χάουλαντ (ακατοίκητα νησιά που ανήκουν στης Ηνωμένες Πολιτείες)

Η UTC−12 είναι μια ναυτική ζώνη ώρας που χρησιμοποιείται στις θάλασσες με συντεταγμένες ανάμεσα στον 180ο μεσημβρινό και τον 172ο μεσημβρινό.Αφαιρέστε 12 ώρες για να βρείτε αυτήν την ζώνη.Τα πλοία που χρησιμοποιούν αυτήν την ζώνη ώρας είναι τα τελευταία που ξεκινάνε μια νέα ημέρα.

Τα χαρακτηριστικά της ζώνης ώρας που ακολουθεί την UTC-12
---------------------------------------------------------

Μερικά νησιά που βρίσκονται στις περιοχές αυτής της ζώνης δεν την χρησιμοποιούν, με αποτέλεσμα να μην την χρησιμοποιεί κανείς αυτήν τη ζώνη ώρας.Χρησιμοποιούν όμως την ημερομηνία και την ώρα (ή απλά την ημερομηνία) μιας από τις γειτονικές ζώνες επειδή, συχνά ανήκουν πολιτικά, σε μια συστάδα νησιών όπου τα μέλη του χρησιμοποιούν μια γειτονική ζώνη.

Επειδή η Διεθνής Γραμμή Ημερομηνίας Δυτικά (IDLW, *International Date Line West*) είναι η ζώνη ώρας που εκπροσωπεί το τελευταίο μέρος της γης όπου υπάρχει ημερομηνία, χρησιμοποιείται μερικές φορές για νεκρές περιοχές και αναφέρεται ως Οπουδήποτε στην Γη (AoE).

Δείτε επίσης
------------

* UTC+12:00
* UTC+14:00, η πρώτη ζώνη που ξεκινά μια νέα ημέρα
* Νήσοι Χάουλαντ και Μπαίηκερ

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **UTC−12:00** |

* 

|  |  |
| --- | --- |
| Stub icon |  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Συγχρονισμένος Παγκόσμιος Χρόνος (UTC) |
| --- |
|  |
| Μετατοπίσεις UTC της σταθερής ώρας και της θερινής ώρας (DST)*Πλάγια γραφή: ιστορικά μόνο* | 

|  |  |
| --- | --- |
| 180° με < 90°Δ | 
* −12:00
* −11:00
* *−10:30*
* −10:00
* −09:30
* −09:00
* *−08:30*
* −08:00
* −07:00
 |
|  |
| 90°Δ με < 0° | 
* −06:00
* −05:00
* *−04:30*
* −04:00
* −03:30
* −03:00
* −02:30
* −02:00
* −01:00
* *−00:44*
* *−00:25*
 |
|  |
| 0° με < 90°Α | 
* ±00:00
* *+00:20*
* *+00:30*
* +01:00
* *+01:24*
* *+01:30*
* +02:00
* *+02:30*
* +03:00
* +03:30
* +04:00
* +04:30
* *+04:51*
* +05:00
* +05:30
* *+05:40*
* +05:45
 |
|  |
| 90°Α με < 180° | 
* +06:00
* +06:30
* +07:00
* *+07:20*
* *+07:30*
* +08:00
* +08:30
* *+08:45*
* +09:00
* +09:30
* *+09:45*
* +10:00
* +10:30
* +11:00
* +11:30
 |
|  |
| (180° με < 90°Δ) | 
* +12:00
* +12:45
* +13:00
* +13:45
* +14:00
 |

 |
|  |
| Πηγές δεδομένων για Ζώνη ώρας | 
Βάση δεδομένων ζωνών ώρας |
|  |
| Κατάλογος ζωνών ώρας | 
* Ζώνες ώρας ανά χώρα
* Ζώνες ώρας ανά μετατόπιση UTC
* Βάση δεδομένων ζωνών ώρας
* Στρατιωτικές ζώνες ώρας
* Συντομογραφίες ζωνών ώρας
* Θερινή ώρα ανά περιοχή και χώρα
 |

 |
Ο **Παναγιώτης Πετρούτσος** (1953-1977) ήταν Έλληνας αξιωματικός της Πολεμικής Αεροπορίας.

Βιογραφία
---------

Γεννήθηκε το 1953 στο χωριό Μέλισσα της Ηλείας. Ο πατέρας του ονομαζόταν Νικόλαος.

Εισήλθε στο Ανώτατο Στρατιωτικό Εκπαιδευτικό Ίδρυμα της Πολεμικής Αεροπορίας, τη Σχολή Ικάρων, τον Οκτώβριο του 1972 και αποφοίτησε περίπου τέσσερα χρόνια μετά, τον Ιούλιο του 1976, με το βαθμό του Ανθυποσμηναγού.

Απεβίωσε στις 3 Οκτωβρίου του 1977 σε ηλικία μόλις 24 ετών, επί το καθήκον, εκτελώντας εκπαιδευτική αποστολή ως συγκυβερνήτης, όταν το αεροσκάφος F-4E Phantom II της 339 Μοίρας Διώξεως - Βομβαρδισμού (ΜΔ/Β) της 117 Πτέρυγας Μάχης (117 Π.Μ.), με κυβερνήτη το Σμηναγό Σταύρο Γιαννικάκη, κατέπεσε και συντρίβει στο Αιγαίο πέλαγος στη θαλάσσια περιοχή των Βορείων Σποράδων και συγκεκριμένα της νήσου της Σκύρου. Το περιστατικό αυτό συγκλόνισε και συγκίνησε την τότε κοινή γνώμη. Το Υπουργείο Εθνικής Άμυνας και η Πολεμική Αεροπορία, τίμησαν τους δύο πεσόντες ήρωες στρατιωτικούς. Προς τιμήν τους μάλιστα συνέταξαν το εγχειρίδιο κανόνων εμπλοκής «Γιαννικάκης - Πετρούτσος», το οποίο χρησιμοποιείται μέχρι σήμερα.

Παραπομπές
----------

1. 1 2 3 4  ΠΑ.Σ.ΟΙ.Π.Α. - Παναγιώτης Ν. Πετρούτσος
2. ↑  Π.Α. - 339 Μοίρα Παντός Καιρού.

Πηγές
-----

* Πανελλήνιος Σύλλογος Οικογενειών Πεσόντων Αεροπόρων (ΠΑ.Σ.ΟΙ.Π.Α.) - Παναγιώτης Ν. Πετρούτσος. Ιστοσ.: Pasoipa.org.gr.
* Ελληνική Πολεμική Αεροπορία - 339 Μοίρα Παντός Καιρού Ιστοσ.: Haf.gr.
| Ουγκίγια |
| --- |
| Χώρα: | Μαυριτανία Μαυριτανία  |
| Υποδιαίρεση: | 5 χουμς (*khoums*) |
| Κωδικός ISO 4217: | MRU |
| Συντομογρ.: | UM |

Η **Ουγκίγια** (**ouguiya**, αραβικά: أوقية‎‎ κωδικός: MRU) είναι το νόμισμα της Μαυριτανίας.

Είναι το μόνο νόμισμα που κυκλοφορεί σήμερα, μαζί με το Αριάρι της Μαδαγασκάρης, του οποίου η υποδιαίρεση δε βασίζεται στο δεκαδικό σύστημα. Μία ουγκίγια αποτελείται από πέντε χουμς (*khoums*, ενικός και πληθυντικός , στα αραβικά: خمس, που σημαίνει "ένα πέμπτο").

Η ουγκίγια κυκλοφόρησε το 1973, αντικαθιστώντας το Φράγκο CFA σε ισοτιμία της 1 ουγκίγιας = 5 φράγκα.

Κέρματα σε κυκλοφορία

Κέρματα
-------

Το 1973 εισήχθησαν τα κέρματα των 1, 5, 10 και 20 ουγκίγια και εκδόθηκαν και αυτά του 1 *χουμς*. Η πιο πρόσφατη σειρά είναι αυτή του 2003 (1 ουγκίγια) και του 2004 (άλλες ονομαστικές αξίες). Τα κέρματα κόβονται σε νομισματοκοπείο της πόλης Κρέμνιτσα, στη Σλοβακία.

Τραπεζογραμμάτια
----------------

Το 1973 εκδόθηκαν χαρτονομίσματα από την Κεντρική Τράπεζα της Μαυριτανίας (*Banque Centrale de Mauritanie*) ονομαστικής αξίας των 100, 200 και 1000 ουγκίγια. Το 1974 εκδόθηκε δεύτερη σειρά τραπεζογραμματίων ίδιας ονομαστικής αξίας και το 1979 προστέθηκε στη σειρά το χαρτονόμισμα των 500 ουγκίγια. Τα τραπεζογραμμάτια τυπώνονται από την *Giesecke & Devrient* στο Μόναχο. Νέα σειρά εισήχθη το 2004, με ειδικά χαρακτηριστικά ασφαλείας. Σε αυτά περιλαμβάνονται όλες οι προηγούμενες ονομαστικές αξίες και επιπλέον τα νέα χαρτονομίσματα των 2.000 ουγκίγια.
Η όψη των καινούργιων χαρτονομισμάτων ήταν εκ νέου σχεδιασμένη ενώ στο πίσω μέρος διατηρήθηκαν τα βασικά εικαστικά αλλά τροποποιημένα, έτσι ώστε να ταιριάζουν στις νέες, μικρότερες διαστάσεις των χαρτονομισμάτων.
Τα χαρτονομίσματα αυτής της έκδοσης (εκτός από αυτά των 100 και 200 Ουγκίγια έχουν την αξία τους σε ειδικό ολόγραμμα ασφαλείας στην όψη του χαρτονομίσματος, σχεδιασμένα με το Αραβικό σύστημα αρίθμησης.
Ο μοναδικός αριθμός σειράς κάθε χαρτονομίσματος είναι εκτυπωμένος οριζόντια πάνω αριστερά και χαμηλά στο κέντρο. Ο μοναδικός αυτός αριθμός αποτελείται από πρόθεμα δύο χαρακτήρων, επτά αριθμούς και ένα επιπλέον χαρακτήρα στο τέλος. 
Στις 8 Αυγούστου 2010 προστέθηκε και χαρτονόμισμα με αξία 5000 Ουγκίγια, το οποίο όμως αναφέρει σαν ημερομηνία εκτύπωσης 28 Νοεμβρίου 2009. Την 1η Φεβρουαρίου 2012 παρουσιάστηκε ένα χαρτονόμισμα αξίας 2000 Ουγκίγια με εντελώς καινούργια σχεδίαση και ημερομηνία εκτύπωσης 28 Νοεμβρίου 2011.

Παραπομπές
----------

1. ↑  Κατάλογος χωρών, εδαφών και νομισμάτων, Α5, Υπηρεσία Εκδόσεων- Διοργανικό εγχειρίδιο σύνταξης κειμένων.
2. 1 2  Linzmayer, Owen (2012). «Mauritania». *The Banknote Book*. San Francisco, CA.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ουγκίγια** |

* Πληροφορίες για τα κέρματα Αρχειοθετήθηκε 2001-05-15 στο Wayback Machine.
Ο **Σταύρος Γιαννικάκης** (1948-1977) ήταν Έλληνας αξιωματικός της Πολεμικής Αεροπορίας.

Βιογραφία
---------

Γεννήθηκε το 1948 στο χωριό Βαρύπετρο του Νομού Χανίων της Κρήτης. Ο πατέρας του ονομαζόταν Μιχαήλ.

Εισήλθε στο Ανώτατο Στρατιωτικό Εκπαιδευτικό Ίδρυμα της Πολεμικής Αεροπορίας, την επονομαζόμενη τότε Σχολή Αεροπορίας (νυν Σχολή Ικάρων), τον Οκτώβριο του 1966 και αποφοίτησε τέσσερα χρόνια μετά το Σεπτέμβριο του 1969 με το βαθμό του Ανθυποσμηναγού.

Σκοτώθηκε στις 3 Οκτωβρίου του 1977 σε ηλικία μόλις 29 ετών, εν ενεργεία αξιωματικός της Πολεμικής Αεροπορίας με τον βαθμό του Σμηναγού και επί το καθήκον, όταν εκτελώντας εκπαιδευτική αποστολή με το αεροσκάφος F-4E Phantom II της 339 Μοίρας Διώξεως - Βομβαρδισμού (ΜΔ/Β) της 117 Πτέρυγας Μάχης (117 Π.Μ.) του οποίου ήταν κυβερνήτης με συγκυβερνήτη τον Ανθυποσμηναγο Πετρούτσο Παναγιώτη, αυτό κατέπεσε και συντρίβει στο Αιγαίο πέλαγος στη θαλάσσια περιοχή των Βορείων Σποράδων και συγκεκριμένα της νήσου της Σκύρου. Το συγκεκριμένο περιστατικό συγκλόνισε και συγκίνησε την τότε κοινή γνώμη. Το Υπουργείο Εθνικής Άμυνας και η Πολεμική Αεροπορία, τίμησαν τους δύο πεσόντες ήρωες στρατιωτικούς. Προς τιμήν τους μάλιστα συνέταξαν το εγχειρίδιο κανόνων εμπλοκής «Γιαννικάκης - Πετρούτσος», το οποίο χρησιμοποιείται μέχρι σήμερα.

Παραπομπές
----------

1. 1 2 3 4  ΠΑ.Σ.ΟΙ.Π.Α. - Σταύρος Μ. Γιαννικάκης
2. ↑  Π.Α. - 339 Μοίρα Παντός Καιρού.

Πηγές
-----

* Πανελλήνιος Σύλλογος Οικογενειών Πεσόντων Αεροπόρων (ΠΑ.Σ.ΟΙ.Π.Α.) - Σταύρος Γιαννικάκης του Μιχαήλ. Ιστοσ.: Pasoipa.org.gr.
* Ελληνική Πολεμική Αεροπορία - 339 Μοίρα Παντός Καιρού Ιστοσ.: Haf.gr.
Τα σύμβολα του Ιάκωβου Στιούαρτ, δούκα του Ρος.
Ο **Ιάκωβος Στιούαρτ, δούκας του Ρος** (1476 - 1504) ήταν δεύτερος γιος του Ιακώβου Γ' της Σκωτίας και της Μαργαρίτας της Δανίας. Ο Ιάκωβος έγινε *μαρκήσιος του Όρμοντ* από την ημέρα που βαπτίσθηκε, δημιουργήθηκε η *κομητεία του Ρος* για λογαριασμό του μετά την κατάσχεση του τίτλου από τον Ιωάννη, λόρδο του Άιλα (1481). Ο Ιάκωβος του Ρος ήταν ο ευνοούμενος από τους τρεις γιους του πατέρα του, ο Ιάκωβος Γ΄ προσπάθησε να τον νυμφεύσει με την κόρη τού Εδουάρδου Δ΄ της Αγγλίας Αικατερίνη της Υόρκης. 

Η εύνοια του Ιακώβου Γ΄ ήταν ο σημαντικότερος λόγος που εξεγέρθηκε αργότερα ο μεγαλύτερος αδελφός του ο μελλοντικός Ιάκωβος Δ΄ της Σκωτίας εναντίον του πατέρα τους, ο Ιάκωβος Δ΄ ακόμα και όταν έγινε βασιλιάς εξακολουθούσε να ζει με υποψίες εναντίον του Ιακώβου του Ρος. Ο Ιάκωβος Δ΄ παρόλα αυτά όταν έγινε βασιλιάς τον αναβάθμισε σε *δούκα του Ρος* (1488) σε ηλικία 12 ετών, τον Μάιο του 1497 σε ηλικία 21 έτους τον έκανε αρχιεπίσκοπο του Αγίου Ανδρέα με τα έσοδα της αρχιεπισκοπής να ελέγχονται από τον βασιλιά, κατόπιν έγινε Υψηλός Καγκελάριος της Σκωτίας (1502). Ο Ιάκωβος Δ΄ όπως ακούγεται έδινε συνεχώς τίτλους στον αδελφό του για να έχει καλές σχέσεις μαζί του του επειδή φοβόταν την εξέγερση.

Όνομα
-----

Οι δυο αδελφοί του ήταν ο βασιλιάς Ιάκωβος Δ΄ και ο μικρότερος Ιωάννης Στιούαρτ, κόμης του Μαρ. Θεωρείται περίεργο να υπάρχουν στην βασιλική οικογένεια δυο αδέλφια με τους ίδιους γονείς και το ίδιο όνομα, μια υπόθεση είναι ότι όταν γεννήθηκε ο Ιάκωβος του Ρος ο μεγαλύτερος αδελφός του ήταν άρρωστος και ετοιμοθάνατος γι'αυτό οι γονείς του τον βάπτισαν με το ίδιο όνομα αλλά αυτό δεν έχει εξακριβωθεί. Στην Σκωτία εκείνη την εποχή δεν ήταν απίθανο σε μια οικογένεια να έχουν δυο αδέλφια το ίδιο όνομα μερικές φορές και τρία.
Τα σύμβολα του Ιακώβου Στιούαρτ, δούκα του Ρος περιέχουν τέσσερα τεταρτημόρια : το 1ο και το 4ο ήταν τα σύμβολα του βασιλείου της Σκωτίας, το δεύτερο 3 λιοντάρια και το τρίτο τρεις αγκυλωτοί πάσσαλοι.

Παραπομπές
----------

1. 1 2  p10351.htm#i103506.
2. 1 2 3  stewartj.
3. ↑  «Catholic-Hierarchy.org» (Αγγλικά) Ηνωμένες Πολιτείες Αμερικής. stewartj. Ανακτήθηκε στις 18  Οκτωβρίου 2020.
4. 1 2  Darryl Roger Lundy: (Αγγλικά) *The Peerage*.
5. ↑  Norman Macdougall James IV (Edinburgh, 1989)
6. ↑  Black The Surnames of Scotland
7. ↑  Johnston, George Harvey (1906). The heraldry of the Stewarts, with notes on all the males of the family, descriptions of the arms, plates and pedigrees. Edinburgh W. & A.K. Johnston. p. 27. Retrieved 9 October 2017.

Πηγές
-----

* Johnston, George Harvey (1906). The heraldry of the Stewarts, with notes on all the males of the family, descriptions of the arms, plates and pedigrees
* Norman Macdougall James IV (Edinburgh, 1989)



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα James Stewart, Duke of Ross  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το **Στάδιο Αχμαντού Αχιτζό** (Stade Ahmadou Ahidjo) είναι στάδιο πολλαπλών χρήσεων στο Γιαουντέ του Καμερούν. Χρησιμοποιείται κυρίως για αγώνες ποδοσφαίρου και διαθέτει επίσης εγκαταστάσεις στίβου. Κατασκευάστηκε το 1972. Το στάδιο ανακαινίστηκε το 2016 ενόψει του Κυπέλλου Εθνών Αφρικής Γυναικών. Έχει χωρητικότητα 42.500 θεατών. Είναι η έδρα των Κανόν Γιαουντέ και Τονέρ Γιαουντέ. Το στάδιο είναι επίσης γνωστό ως έδρα της Εθνικής Καμερούν, η οποία συγκέντρωσε το ρεκόρ θεατών του σταδίου των 120.000 σε έναν ποδοσφαιρικό αγώνα τη δεκαετία του 1980. Ήταν ένας από τους χώρους διεξαγωγής του Κυπέλλου Εθνών Αφρικής 2021.

Παραπομπές
----------

1. ↑  «CAF publishes the official TotalEnergies AFCON Cameroon 2021 match schedule».
2. ↑  «Cameroon national football team statistics and records: Attendances».

Εξωτερικοί σύνδεσμοι
--------------------

* Φωτογραφίες στο cafe.daum.net/stade
* Φωτογραφία στο worldstadiums.com
* Φωτογραφίες στο fussballtempel.net
Η προδιαγραφή **Slot Α** συμπεριλαμβάνει τις μηχανικές και ηλεκτρικές ιδιότητες της υποδοχής που χρησιμοποιήθηκε με τους πρώτους μικροεπεξεργαστές τύπου Athlon της κατασκευαστικής εταιρείας AMD. Η υποδοχή *Slot Α* μπορεί να είναι μεν συμβατή με την υποδοχή *Slot 1* της Intel ως προς τις μηχανικές ιδιότητες, ηλεκτρικά όμως είναι ασυμβίβαστες.

Οι επαφές της υποδοχής επιτρέπουν υψηλότερες ταχύτητες στον δίαυλο σε σύγκριση με τις αντίστοιχες υποδοχές Socket 7 ή Super Socket 7.

Οι μητρικές πλακέτες που είναι εξοπλισμένες με την υποδοχή *Slot Α* λειτουργούν σύμφωνα με την προδιαγραφή του διαύλου EV6 της κατασκευαστικής εταιρείας DEC, η οποία τον είχε αναπτύξει αρχικά για τον επεξεργαστή Alpha.

Διάδοχος της *Slot Α* ήταν η υποδοχή *Socket Α*.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Υποδοχές μικροεπεξεργαστών AMD |
| --- |
|  |
| Επεξεργαστές επιτραπέζιων Η/Υ | 
* Super Socket 7
* Slot A
* Socket A
* Socket 754
* Socket 939
* Socket 940
* Socket AM2
* Socket F
* Socket AM2+
* Socket F+
* Socket AM3
 |  |
|  |
| Επεξεργαστές φορητών | 
* Socket A
* Socket 563
* Socket 754
* Socket S1
 |
|  |
| Επεξεργαστές εξυπηρετητών | 
* Socket A
* Socket 940
* Socket F
* Socket F+
 |

 |
Ο **Ευθύμιος Τορνίκος** ήταν βυζαντινός ιεράρχης, μητροπολίτης Παλαιών Πατρών.

Βιογραφικά στοιχεία
-------------------

Κατάγονταν από την Χαλκίδα και οικογένεια ιερέων, ο ξαδελφός του Γεώργιος Τορνίκης ήταν μητροπολίτης Εφέσου και ο θείος του Ευθύμιος, μητροπολίτης Νέων Πατρών.. 

Αρχικά υπηρέτησε ως διάκονος στον τότε μητροπολιτικό Ναό της Αγίας Σοφίας στο κάστρο της Πάτρας. Διετέλεσε μητροπολίτης Πατρών διαδεχόμενος τον Θέονα το διάστημα 1180 με 1207 και ήταν ο τελευταίος ορθόδοξος μητροπολίτης πριν την εισβολή των Φράγκων κατακτητών το 1205, που είχε ως αποτέλεσμα την εκδίωξή του και την χηρεία της αρχιερατικής του περιφέρειας χωρίς ορθόδοξο ιεράρχη για μια περίοδο εκατό ετών. Μετά τον διωγμό του από την Μητρόπολη της Πάτρας είναι άγνωστο που κατέφυγε και η έπειτα ζωή του.

Έγραψε πολλά έργα, μονωδίες, λόγους και επιτάφιους. 

|  |  |  |
| --- | --- | --- |
| ΠροκάτοχοςΘεωνάς | **Μητροπολίτης Πατρών** | ΔιάδοχοςΜιχαήλ Α΄ |

Παραπομπές
----------

1. 1 2 3  Θωμόπουλος, σελ. 255
2. 1 2  Θεολογία : επιστημονικόν περιοδικόν εκδιδόμενων κατά τρίμηνων, Χρυσοστόμου Θέμελη, Εὐβοϊκαὶ ἐκκλησιαστικαὶ προσωπικότητες (Α´) , 1984, σελ. 550
3. ↑  Δαμασκηνός Νικόλαος Πετράκος, Η Ιερά Μητρόπολις Ηλείας, ιστορική εξέλιξη και σημερινή κατάσταση, Θεσσαλονίκη 2014, σελ. 71
4. ↑  Θωμόπουλος, σελ. 203

Πηγές
-----

* Στέφανος Θωμόπουλος, *Ιστορία της πόλεως των Πατρών*, Τόμος Α΄, έκδοση 1888
Η υποδοχή **Socket Α** είναι μια μια προδιαγραφή που συμπεριλαμβάνει τις μηχανικές και ηλεκτρικές ιδιότητες της πρίζας που χρησιμοποιείται για τους μικροεπεξεργαστές τύπου Athlon Thunderbird μέχρι και Athlon XP/MP 3200+ της κατασκευαστικής εταιρείας AMD, καθώς και τους οικονομικότερους επεξεργαστές που συμπεριλαμβάνουν τον Duron και τον Sempron. 
Η υποδοχή Α υποστηρίζει επίσης τον πρόσφατο επεξεργαστή Geode NX της AMD, ο οποίος προήρθε από τον Mobile Athlon XP.
Η υποδοχή είναι τύπου ZIF με 453 εισόδους βελόνας, ενώ εννέα επιπλέον είσοδοι είναι μπλοκαρισμένοι για να εμποδίζει την υποδοχή στην τυχαία εισαγωγή επεξεργαστών τύπου Socket 370, έτσι ώστε το όλο σύνολο των επαφών να είναι 462.
Οι συχνότητες του διαύλου μπροστινής πλευράς (αγγλ. ***f**ront **s**ide **b**us*, *FSB*) που υποστηρίζονται για τον επεξεργαστή *Athlon XP* και *Sempron* είναι 133 MHz, 166 MHz, και 200 MHz.

Η AMD συστήνει ότι το βάρος ενός ψύκτη να μην υπερβαίνει τα 300 γραμμάρια.
Βαρύτεροι ψύκτες μπορεί να οδηγήσουν σε ζημία στο σώμα του επεξεργαστή.

Η υποδοχή *Socket A* έχει αποσυρθεί, ενώ διαδέχτηκε από τις υποδοχές Socket 754, Socket 939, και πρόσφατα από την Socket AM2.

Τεχνικές προδιαγραφές
---------------------

* ταχύτητα μεταξύ 600 MHz (*Duron*) μέχρι 2.333 MHz (*Athlon XP* 3200 +)
* Double data rate ταχύτητας 100, 133, 166 και 200 MHz σε *Duron*, *XP* και *Sempron*, βασισμένο στον δίαυλο EV6 του DEC Alpha.

Εξωτερικοί σύνδεσμοι
--------------------


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Socket A  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Υποδοχές μικροεπεξεργαστών AMD |
| --- |
|  |
| Επεξεργαστές επιτραπέζιων Η/Υ | 
* Super Socket 7
* Slot A
* Socket A
* Socket 754
* Socket 939
* Socket 940
* Socket AM2
* Socket F
* Socket AM2+
* Socket F+
* Socket AM3
 |  |
|  |
| Επεξεργαστές φορητών | 
* Socket A
* Socket 563
* Socket 754
* Socket S1
 |
|  |
| Επεξεργαστές εξυπηρετητών | 
* Socket A
* Socket 940
* Socket F
* Socket F+
 |

 |
Ο Μεγάλος Ωκεάνιος Δρόμος
Ο **Μεγάλος Ωκεάνιος Δρόμος** βρίσκεται στη πολιτεία Βικτώρια, στη νότια Αυστραλία. Πρόκειται για δρόμο μήκους 240 χιλ. που κατασκευάστηκε το διάστημα 1919 -1933 και συνδέει τις πόλεις Torquay και Allansford. Για τη κατασκευή του απασχολήθηκαν Αυστραλοί στρατιώτες, που επέστρεψαν στη χώρα μετά το τέλος του Α’ Παγκόσμιου Πολέμου.

Το 2011 ο δρόμος συμπεριελήφθη στη Λίστα Εθνικής Κληρονομιάς της Αυστραλίας. και το 2020 τέθηκε σε ισχύ ο νόμος *Great Ocean Road Environs Protection Act 2020* για τη προστασία του.

Παραπομπές
----------

1. ↑
2. ↑
3. ↑

Εξωτερικοί σύνδεσμοι
--------------------

* Πολυμέσα σχετικά με το θέμα  Great Ocean Road στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 313272887

 |

 |
Ο **Τόνι Μπράουν** (ΟΒΕ, *James Anthony Brown* ή *Tony Brown*, γενν. στις 5 Ιανουαρίου 1950) είναι πολιτικός, που διετέλεσε επικεφαλής υπουργός (αρχηγός κυβερνήσεως) στη Νήσο του Μαν από τις 14 Δεκεμβρίου 2006 ως τις 11 Οκτωβρίου 2011 και μέλος της Βουλής των Κλειδιών (*House of Keys*).

Σταδιοδρομία
------------

Σπούδασε στο Κασλ Ηλεκτρολογία και μέχρι σήμερα είναι επικεφαλής της εταιρείας ηλεκτρικών συσκευών *Tony Brown Electrics* στο Κασλτάουν. Το 1981 εξελέγη βουλευτής και το 2000 απέτυχε να γίνει Πρόεδρος της Βουλής, ωστόσο έγινε αντιπρόεδρος. Νωρίτερα ανέλαβε διάφορα αξιώματα, όπως του υπουργού Υγείας (1986-89), υπουργού Τουρισμού (1994-96) και υπουργού Μεταφορών (1996-2001). Έπειτα από τις εκλογές του 2001, έγινε Πρόεδρος της Βουλής και το 2002 ξανά αντιπρόεδρος.

Επανεξελέγη Πρόεδρος της Βουλής το 2006 και στις 14 Δεκεμβρίου της ίδιας χρονιάς εξελέγη από τη Βουλή αρχηγός της κυβερνήσεως (επικεφαλής υπουργός) λαμβάνοντας 27 ψήφους. Διορίστηκε στο αξίωμα από τον Αντικυβερνήτη την ίδια ημέρα. Στη συνέχεια, όπως προβλέπει η νομοθεσία, παραιτήθηκε από Πρόεδρος της Βουλής.

Τον Δεκέμβριο του 2011 παραιτήθηκε από επικεφαλής υπουργός, σύμφωνα με την επιθυμία του.

Είναι παντρεμένος με τη Ρέιτσελ Σμιθ από το 1979 και έχουν 1 γιο και 1 κόρη. Τιμήθηκε με τον τίτλο του Ιππότη του Τάγματος της Βρετανικής Αυτοκρατορίας (ΟΒΕ) το 2013.

Τον διαδέχθηκε στο αξίωμα του επικεφαλής υπουργού ο Άλαν Μπελ.

Παραπομπές
----------

1. ↑  Ανακτήθηκε στις 15  Δεκεμβρίου 2021.
2. ↑  «James Anthony Brown at Tynwlad.org.im» (PDF). Αρχειοθετήθηκε από το πρωτότυπο (PDF) στις 7 Ιουνίου 2011. Ανακτήθηκε στις 27 Οκτωβρίου 2013.
3. ↑
4. ↑  London Gazette, φ.60534, σελ. 26, 15 Ιουνίου 2013.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Tony Brown  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Ελεονώρα, κόμισσα του Βερμαντουά** (Γαλλική γλώσσα : *Eleanor de Vermandois*, 1148/1149 - 19/21 Ιουνίου 1213) από τον Οίκο των Καπετιδών ήταν κόρη του κόμη του Βερμαντουά και με τους γάμους της έγινε πρώτα κόμισσα του Όστερβαντ, μετά κόμισσα του Νεβέρ, έπειτα κόμισσα του Μπουλόν και τέλος κόμισσα του Μπωμόν. Ήταν κόρη του Ραούλ Α΄ του Βερμαντουά και της Πετρονίλλας των Πουατιέ, κόρης του Γουλιέλμου Ι΄, δούκα της Ακουιτανίας.
Η Ελεονώρα ήταν το μικρότερο παιδί του πατέρα της από τον δεύτερο γάμο του, μεγαλύτερα αδέλφια της ήταν ο Ραούλ Β΄ του Βερμαντουά και η Ελισάβετ του Βερμαντουά, μεγαλύτερος ετεροθαλής αδελφός της από τον πρώτο γάμο του πατέρα της ήταν ο Φήλιξ του Βαλουά. Λίγα χρόνια αργότερα οι γονείς της χώρισαν, ο πατέρας της παντρεύτηκε σε τρίτο γάμο της Λωρέτ της Φλάνδρας (1152) αλλά πέθανε αργότερα την ίδια χρονιά. Την εποχή που γεννήθηκε ήταν τέταρτη σε σειρά διαδοχής για την κομητεία του Βερμαντουά, κατόρθωσε ωστόσο να κληρονομήσει τον τίτλο. Η Ελεονώρα παντρεύτηκε σε πρώτο γάμο τον έφηβο Γοδεφρείδο του Οίκου της Φλάνδρας, κόμη του Όστερβαντ (1162) γιο του Βαλδουίνου Δ΄ του Αινώ, ο σύζυγος της πέθανε ωστόσο την ίδια χρονιά ενώ ετοιμαζόταν για ταξίδι στην Παλαιστίνη. Το 1164 η Ελεονώρα έκανε δεύτερο γάμο, με τον Γουλιέλμο Δ΄, κόμη του Νεβέρ αυτός απεβίωσε 4 έτη μετά στην Άκρα, σε Σταυροφορία. Η Ελεονώρα παντρεύτηκε σε τρίτο γάμο τον Ματθαίο του Οίκου της Λωρραίνης κόμη του Μπουλόν, ο οποίος είχε διαζευχθεί την πρώτη σύζυγο του Μαρία Α΄ της Βουλώνης ένα έτος πριν. Είχε τέκνο:

* μία κόρη, απεβ. νήπιο.

Το 1173 ο Ματθαίος, στην πολιορκία του Τρεντόν (νυν Νεσατέλ-αν-Μπραι) χτυπήθηκε από το βέλος ενός τοξότη μοιραία.
Το 1175 η Ελεονώρα παντρεύτηκε για 4η φορά, με τον Ματθαίο Γ΄ κόμη του Μπωμόν, έζησαν 17 έτη, ώσπου το 1192 ο Ματθαίος Γ΄ διαζεύχθηκε την Ελεονώρα (1192). Δεν απέκτησε (επιζώντες) απογόνους από τους γάμους της. Η Ελεονώρα ήταν τέταρτη σε σειρά διαδοχής στην κομητεία του Βερμαντουά, ο μεγαλύτερος ετεροθαλής αδελφός της ωστόσο Φήλιξ παραιτήθηκε για να γίνει μοναχός (1160), ο αδελφός της Ραούλ πέθανε από λέπρα χωρίς απογόνους (1176) και η αδελφή της Ελισσάβετ πέθανε επίσης (1183). Η αδελφή της δεν είχε αποκτήσει παιδιά από τον γάμο της με τον σύζυγο της Φίλιππο της Αλσατίας οπότε η Ελεονώρα κατόρθωσε να αποκτήσει νόμιμα την κομητεία του Βερμαντουά. Ο Φίλιππος αρνήθηκε να την παραδώσει στην Ελεονώρα, σε απάντηση αυτή ζήτησε βοήθεια από τον βασιλιά της Γαλλίας Φίλιππο Αύγουστο. Με την *"Συνθήκη της Αμιένης"* (20 Μαρτίου 1186) η Ελεονώρα κράτησε το Βαλουά και τμήμα του Βερμαντουά με τον τίτλο της κόμισσας του Βερμαντουά. Όταν πέθανε ο Φίλιππος (1193) κληρονόμησε και το υπόλοιπο του Βερμαντουά με τον όρο να παραδώσει όλο το Βερμαντουά στον βασιλιά Φίλιππο Αύγουστο αν πέθαινε χωρίς απογόνους. Πέθανε χωρίς απογόνους και την κληρονόμησε ο βασιλιάς Φίλιππος.

Παραπομπές
----------

1. ↑  Robert de Torigny, Τόμος 2, σ. 20
2. ↑
3. ↑  Medieval Lands

Πηγές
-----

* FMG Medieval Lands, Northern France